hu hu hu hu hu hu hu hu hu hu hu hu hu hu hu es hu hu hu hu hu hu de es hu hu hu hu fr id hu hu hu hu hu hu hu hu hu hu hu hu hu hu hu hu hu hu fr es hu hu hu hu hu hu hu hu de es hu ru hu hu en hu hu en hu hu ru hu hu fr hu hu fr hu hu ru hu hu ru hu hu ru hu hu en hu hu en sv fr de de fr fr fr sv en fr en ja fr de fr es nb fr de en en sv de de fr en fr it fr de fr fr fr fr fr fr fr fr en fr fr it fr hu hu ms da hu zh ms da hu es ms da hu zh hu en hu en
Az adóparadicsomok létezése a polgárok bizalomvesztéséhez vezet
Az off-shore paradicsomok működése nem maradhat rejtve a nyilvánosság elől, olyan jelenség ez, amely a demokráciára és a szabadpiacon alapuló kapitalista gazdaságra jelenti a legnagyobb veszélyt – ezt mondta Sógor Csaba Strasbourgban, a Paradise-iratokról szóló parlamenti vitában.
Az európai állampolgárság az összes uniós polgárnak biztosítson egyenlő jogokat
Az európai nemzeti és nyelvi kisebbségek helyzete és problémái is figyelmet érdemelnek az EU-ban, hiszen az egyenlő bánásmód nem kiváltság, hanem minden európai polgár alapvető joga – többek között ezt a gondolatot, illetve az Európai Polgári Kezdeményezés eszközének hatékonyabb alkalmazását is sürgeti Sógor Csaba szakbizottsági munkája nyomán egy újabb európai parlamenti dokumentum.
Sógor Csaba azt kérte a Bizottságtól: rendezzék az uniós joghézagot a kisebbségvédelem terén
A kisebbségvédelem terén mutatkozó uniós joghézagok jelenleg több millió európai polgár életét hátrányosan érintik, ezért ezek kezelése legalább olyan fontos, mint az uniós jogszabályok életbeültetésének vizsgálata – érvelt Sógor Csaba az Európai Parlamentben. Az RMDSZ-es politikus az uniós jog alkalmazásának ellenőrzését értékelő jelentés csütörtöki vitájában mutatott rá az európai kisebbségvédelem hiányosságaira.
Nyilvánosságra és konkrét lépésekre van szükség a nők elleni erőszak kérdésében
A szexuális zaklatás felszámolását sürgető állásfoglalási indítványt fogadott el az Európai Parlament csütörtöki ülésén. Az EP-képviselők számos szereplőtől, többek között a tagállamoktól is nagyobb erőfeszítést várnak e téren, sürgetik a vonatkozó uniós jogszabályok teljes körű átültetését és végrehajtását.
Az EU egyik legfontosabb vívmánya sérül a schengeni határellenőrzés fenntartásával
Jogos azoknak az európai polgároknak a felháborodása, akiket közvetlenül érint a schengeni belső határellenőrzés fenntartása – véli Sógor Csaba. Az RMDSZ-es európai parlamenti képviselő a strasbourgi plénumban adott hangot véleményének, mely szerint a belső határellenőrzés fenntartásával folyamatosan sérül az EU egyik legfontosabb vívmánya.
Romániában rendszeressé váltak a magyar kisebbség elleni uszító üzenetek
Romániában rendszeressé váltak az országban élő magyar kisebbség elleni uszító üzenetek – erről Sógor Csaba beszélt az Európai Parlament plénumában. Úgy fogalmazott, a jelenség ma már a politikai életre is rányomja a bélyegét, gyakorlatilag megbénítja a többség és a kisebbség közötti - amúgy is akadozó és részleges - párbeszédet.
Forradalom és változás ma is csak ott lehet, ahol van áldozatvállalás is
Úgy lehetünk ma méltók az ’56-os hősök emlékéhez, ha le tudjuk győzni kishitűségünket, önzésünket és képesek vagyunk nem csupán együtt ünnepelni, de együtt cselekedni is, azért, hogy a világban bárhol is éljünk, megmaradjunk magyarnak és szabad embernek – így fogalmazott beszédében Sógor Csaba, aki vasárnap a montreáli magyar közösséggel ünnepelte október 23-át.
Az Európai Parlamentben is megünnepelték a reformáció 500 éves évfordulóját
Erdélyi vonatkozású rendezvénysorozattal ünnepeltek Brüsszelben a reformáció 500. évfordulója alkalmából. Sógor Csaba RMDSZ-es európai parlamenti képviselő meghívására Európa fővárosában lépett fel a Kolozsvári Protestáns Teológiai Intézet kórusa, illetve bemutatták a nagyváradi Lorántffy Zsuzsanna Református Gimnázium diákjai által készített, a reformációról szóló kiállítást.
Erősíteni kell a bizalmat a fogyasztók, a termelők és az uniós intézmények között
Bizalom, minőség, eredet, közösségi gondolkodás és példamutatás - ezekre mind szükség van annak érdekében, hogy megfelelően működjön a regionális, illetve helyi termékek előállítása és értékesítése - fejtette ki Sógor Csaba EP-képviselő a Régiók Bizottsága által szervezett Go local! elnevezésű konferencián, amelyet Brüsszelben tartottak az Európai Régiók és Városok Hete rendezvény keretében október 11-én.
Segítse elő az EU a többség és kisebbség közti párbeszédet
Hozzá kell járulnia az EU-nak a többség és kisebbség közötti párbeszéd beindításához – ezt mondta ma Sógor Csaba az Európai Parlamentben. Az RMDSZ-es politikus szerint bár nagyon helyesen az EU mindig elítéli a területén kívüli jogsértéseket, a saját területén belüli emberi jogi és kisebbségvédelmi problémákról is tudomást kellene vennie.
Székelykeresztúri vállalkozók jubileumi rendezvénye
Copyright by Sógor Csaba - 2022
Powered by Blue Media Studio
Copyright by Sógor Csaba - 2022
Powered by Blue Media Studio